Ar soñj kentañ a zeu din diwar-benn al levr-mañ, kasaüs a-walch da lenn,  eo ne glot ket an titl gant ar pezh zo e-barzh. Gwelloch vije bet un dra bennak evel : Testennoù da studiañ e kentelioù-nozpe un dra bennak seurt-se…  Un dastumad testennoù berr eo, tennet holl eus ar re a veze embannet er gelaouenn Arvor, krouet gant Roparz Hemon e-pad an eil brezel-bed. Anat eo o zalvoudegezh a-fed yezh : ar vrezhonegerien a skrive dar mare-se, er bloavezhioù 40, a oa holl bet desket war barlenn o mamm, ar brezhoneg skrivet o vezañ un dra bennak ouzhpenn evito. Neus ket ur  mor a dra ouzhpenn da dennañ eus an testennoù-se… Kalz anezho zo bommoù eñvorennoù (brezel pe bugaleaj), pe istorioù a veze kontet e-pad ar beilhadegoù. No deus ket a zalvoudegezh lennegel (setu perak ez eus anv eus dibenn-sizhun barzh an titl moarvat) ha gall a reont zoken bezañ skrivet en un doare ponner a-walch, evel testennoù Per Mokaer, a gav din…  Danvez-studi, neo ket danvez-dudi eta. 